       " ได้กินสักทีหลังจากก่อนหน้านี้มาแล้วต้องแห้ว  เพราะโต็ะเต็มและของหมดหลายอย่าง  ครั้งนี้เลยมาจัดหนัก  มาระบายความอยากที่สะสมมานาน 555 ^^"

       @..สถานที่ตั้ง..@
             ร้านอยู่ติดริมถนนพระยาสัจจาเลยค่ะ   ตรงข้ามกับเรือนจำจังหวัดชลบุรี  ฝั่งเดียวกับ รพ.เอกชล  ร้านจะอยู่เลย รพ.เอกชลมานิดนึงค่ะ   รูปแบบร้าน...เป็นตึกอาคารพานิชย์  1 ช่อง  ป้ายร้านมองเห็นยากนิดนึงเพราะค่อนข้างเล็ก   แต่แผนที่ในวงในถูกต้องค่ะ ^^

       ** เมนูที่เลือกมาชิม **
       >> ราเมงต้มยำซี่โครงหมูน้ำแดง << 65.-
                   เส้นราเมงร้านนี้  เค้าจะทำเองสดๆ ยืดเส้นให้เห็นกันตรงหน้าร้านเลย  เส้นจะค่อนข้างนุ่ม ลื่น  แต่ไม่เหนียว เด้ง  ส่วนตัวแล้วมดชอบเส้นราเมงเด้งๆมากกว่า  เวลาเคี้ยวมันสนุกดี  ส่วนในเรื่องของรสชาติน้ำซุป  อย่างพวกต้มยำก็มีรสชาติให้มาครบแล้วล่ะ  ไม่ต้องปรุงก็ได้  ซี่โครงหมูน้ำแดงก็เปื่อยนุ่มดี กลิ่นหอม

       >> ราเมงต้มยำไก่ตุ๋น << 65.-
                     รสชาติเส้น และ น้ำซุปไม่ต่างจากชามก่อนหน้า  ส่วนน่องไก่ตุ๋นก็นุ่มเปื่อยดีค่ะ อร่อยอีกนั้นและ

       >> เกี๊ยวซ่าทอดไส้กะหล่ำปลีกับไส้กุยช่าย << 70.-
                      มาร้านนี้แล้ว  ต้องลองสั่งเมนูนี้ค่ะ   เห็นสั่งกันทุกโต๊ะเลย  ด้วยหน้าตา  และรสชาติที่อร่อย  ทางร้านจะมีให้เลือกไส้ข้างในได้ ค่ะ  อย่างจานนี้ เอาไส้กะหล่ำปลี กับ กุยช่าย ก็จะมาอย่างล่ะครึ่ง คือ ไส้กะหล่ำปลี 5 ชิ้น ไส้กุยช่าย 5 ชิ้น  ไม่ใช่ชิ้นเดียวแล้วมี 2 ไส้น่ะค่า 555 ^^  รสชาติ อร่อยดีค่ะ  กรอบๆดี  จิ้มกะน้ำจิ้มที่ให้มาก็อร่อยแล้ว

       >> เสี่ยวหลงเปา << 80.-
                     เป็นอีกนึงเมนูที่ต้องสั่งเช่นกัน  น้ำซุปในเสี่ยวหลงเปา  ของร้านเค้าอร่อยดี  วิธีการกินเสี่ยวหลงเปาที่ถูกต้องก็คือ กัดตรงจุก แล้วซู๊ดน้ำซุปเพื่อลิ้มชิมรส  แล้วถึงจะค่อยไปจิ้มกับน้ำจิ้มอีกที  เมื่อก่อนเคยกินแบบยัดเข้าปากไปเลย  เพิ่งมารู้ทีหลังว่าเค้ามีวิธีการกิน  เลยมาแบ่งๆข้อมูลกัน 

       >> ซี่โครงหมูน้ำแดง << 80.-
                    จานนี้เนื้อซี่โครงตุ๋นมาได้เปื่อยดีมาก  แค่คีบก็เกือบจะตกระหว่างทาง  นึกว่าจะมาไม่ถึงชามข้าวซะแล้ว  อันนี้พูดจริงๆน่ะ  มดไม่ได้โม้ อิๆ ^^  ส่วนรสชาติของน้ำแดงก็อร่อยดี  ทานกะสวยร้อนๆ ฟินมากค่าา

       >> มันฝรั่งทอดไข่เค็ม << 80.-
                 อันนี้  เหมือนจะไม่ใช่อาหารจีนเท่าไหร่น่ะ  แต่เชื่อเถอะ ฝรั่งคงไม่ได้กินเฟรนฟรายด์คลุกไข่เค็มอย่างนี้หรอก(มั้ง)   จานนี้คุณน้องเค้าอยากกิน  คุณพี่เลยต้องจัดให้  รส
ชาติคำแรกที่หยิบขึ้นมาชิม... คือ... ร้อนค่ะ  ลิ้นแทบพอง หุๆ ก็เพิ่งทอดมาร้อนๆอ่ะเนาะ  ควรรอเวลาสักนิดนึด  หรือ ไม่ก็...เป่าก่อนกิน  ส่วนรสชาติจะจืดๆ และมันไข่เค็ม  โรยเกลือสักนิดนึง จะกินเปล่า หรือ จิ้มซอสก็อร่อยเพลินๆดีเหมือนกันค่ะ

         โดยรวมแล้ว  มื้อนี้จ่ายไปทั้งหมดยังไม่เกิน 500 บาทเลย  ถือว่าเป็นอาหารจีนที่ราคาสบายกระเป๋าจริง   อาจจะไม่ถึงกับอร่อยเทียบเท่าร้านเหลา  แต่กับราคานี้  ได้รสชาติและวัตถุดิบนี้  ก็ถือว่าคุ้มค่าค่ะ  ถ้าจะมาร้านนี้แนะนำว่าควรมาก่อนเวลาเที่ยงจะดีที่สุด  ลองมาชิมกันดูค่ะ  (มดแดงแนะนำ) ^^ 